Vi havde 4 overnatninger i lejligheden, som ligger rigtig godt placeret, hvis man gerne vil være forholdsvis tæt på centrum uden at der er alt for mange turister. Vi gik rundt til de ting, vi gerne ville se, men lejligheden ligger også meget tæt på offentlig transport, hvis det er det man foretrækker.
Vi så blandt andet Castello Sforzesco, Arca della Pace, Arena Civica, Leonardo da Vinci museum samt den fascinerende smukke Duomo. Udover alle disse gode oplevelser, fik vi shoppet, hygget og spist en masse god italiensk mad.
I lokalområdet blev vi meget glade for at finde den udendørs offentlige pool Bagni Misteriosi del Teatro Franco Parenti 10 minuttes gang fra lejligheden, hvor en svømmetur gjorde underværker i sommervarmen. På gaden Viale Monte Nero, som også ligger meget tæt på lejligheden, er de er mange cafeer og restauranter. Der er indkøbsmuligheder for dagligvarer lige nede på gaden.
Lejligheden er godt indrettet og har de ting, vi havde brug for. Vi synes det var rart, at lejligheden ligger på 6. sal, da det gør den lys og ugeneret. Vi kunne godt høre trafikken på gaden, men det var ikke noget der generede os.